Bettina Wunsch hefur undanfarin ár verið með hesta sína í miðbænum um helgar í desember þar sem þeir hafa dregið hestvagn sem gestir miðbæjarins hafa beðið í röðum eftir að fá að sitja í í ferð um miðbæinn . Bettína við hestana sína Hefur hestvagninn sett mikinn svip á miðbæinn og hestarnir hafa verið vinsælir þar sem þeir hafa verið í girðingu á lóðinni á móts við Fjörð . Hefur Bettína haft nokkra hesta til að skiptast á að draga vagninn , en tveir hestar draga vagninn hverju sinni . Bettína kemur með hestana frá Brautartungu , skammt austan Þjórsár og segir Bettína hestana vel þjálfaða og óskapleg gæfa og rólega . Hestvagn Bettínu við Jólaþorpið Ferðir hestanna fór hins vegar fyrir brjóstið á eigendum Veganbúðarinnar á Strandgötu 32 , en það er aðallega vefverslun skv. upplýsingum á heimasíðu búðarinnar . Veganbúðin , sem er við hlið gæludýrabúðar . Sendu þeir bréf til bæjarstjóra þar sem bæjaryfirvöld voru ásökuð um að taka þátt í alvarlegu dýraníði . Fulltrúar Veganbúðarinnar hafa ekki svarað fyrirspurnum Fjarðarfrétta og vísa í tilkynningu þar sem hvergi er minnst á að þeir hafa sent kvörtun . Óskuðu Fjarðarfréttir eftir að fá afrit af bréfinu en þeirri ósk hefur ekki verið svarað . „ Við birtum yfirlýsingu áðan og eftir það áreiti sem við höfum orðið fyrir í dag höfum við ákveðið að tjá okkur ekki frekar um málið . “ Var brugðist við með því að óska þess að Bettína kæmi ekki með hestana fyrr en kl. 16 í dag laugardag , en búðinni er lokað þá . Reyndar hermdu aðrar fréttir að óskað væri eftir því að hún yrði aðeins á sunnudögum en það hefur ekki fengist staðfest . Mun hafa verið vilji forsvarsmanna Jólaþorpsins að „ gera öllum til geðs “ . Skv. heimildum Fjarðarfrétta mun ásakanir Veganbúðarinnar hafa snúist að stærð girðingarinnar sem hestarnir eru í sem eru þó stærri en sú aðstaða sem hestar hafa almennt í hesthúsum . Var Bettína mjög ósátt við ákvörðun Jólaþorpsins enda taldi hún vart þess virði að koma með hestana fyrir styttri tíma en verið hefur . Miklar umræður hafa verið á samfélagsmiðlum um þetta mál og fólk oft heitt í hamsi . Hefur komið fram að fólk hafi haft í hótunum við eigendur Veganbúðarinnar . Eins og áður segir , sendi Veganbúðin frá sér eftirfarandi yfirlýsingu : „ Í kjölfar háværrar umræðu um hestvagna í Jólaþorpinu í Hafnarfirði viljum við koma eftirfarandi á framfæri : Ekkert af þessari umræðu hefur verið á forsendum grænkera eða Vegan búðarinnar og mikið hefur komið fram af rangfærslum og misskilningi um þetta mál . Ákvörðun um að breyta dagskrá hestvagnsins var tekin af fulltrúum Hafnarfjarðar í gær og ákvörðun tilkynnt eiganda hestanna . Hún birti tilkynningu þess efnis á sínum Facebook aðgangi áður en bærinn hafði birt upplýsingar um ákvörðunina eða rökstuðning um hana . Í kjölfarið hófst mikill stormur og hefur svívirðingum , hatri og hótunum rignt yfir bæði Vegan búðina og grænkera almennt . Hvorki bærinn né við höfum verið beðin um rökstuðning né veittur kostur á að koma málefnalegum sjónarmiðum á framfæri . Þess ber að geta að samkvæmt samtali við fulltrúa bæjarins í gær snerist fjarvera hestanna í dag um óbærilegt frost , sem ég vona að þið getum öll verið sammála um að sé góð ákvörðun út frá dýraverndarsjónarmiðum . Að öðru leyti er áætluð einhver breyting á dagskrá þeirra og við vonum að bærinn stígi fram með áreiðanlegar upplýsingar um breytinguna og rökstuðning frá þeirra hálfu við fyrsta tækifæri . Það rétta er að eftir fjölda áskorana frá viðskiptavinum og grænkerum komu eigendur Vegan búðarinnar athugasemdum á framfæri við Hafnarfjarðarbæ sem að eigin frumkvæði breytti áætlunum hestvagnsins . Engir einstaklingar hafa verið sakaðir um dýraníð og ekkert þeirra sem lýsti skoðun sinni á þessari venju efast um góðvild hesteigandans eða vilja hennar til að hugsa vel um dýrin sín . “ Hefur færslan fengið gríðarleg viðbrögð og virðast flestir vera fylgjandi því að hestarnir fái áfram að vera í miðbænum . Hvergi er þó minnst á kvörtunarbréfið til bæjarstjóra en skv. heimildum Fjarðarfrétta var haft í hótunum um að fyrirtækið færi með starfsemi sína úr bænum yrði ekki brugðist við . Búast má við að bæjarráð taki bréfið til afgreiðslu og ef ástæða þykir til væri þá eðlilegt að þessum ásökunum verði vísað til Matvælastofnunar sem fer með eftirlit með hestahaldi .